‘લાખ ફૂલાણી’ જેવી સફળ ફિલ્મ પછી પણ તેમની લખેલી અન્ય ચાર ફિલ્મો આવી, અને ત્યાર બાદ તેમણે ફિલ્મોને રામરામ કર્યા. અહીં પણ જે કારણો આલેખયાં છે તે સહજ રીતે ગળે ઊતરતાં નથી. પોતાની અણછાજતી શરતે પણ વર્ષો સુધી સતત કામ મેળવતા કલાકારોની વાતો આપણે સાંભળતા આવ્યા છીએ. તો પોતાના લેખન અંગે આટલા પ્રતિબદ્ધ એવા એક લેખક શા માટે સાવ મેદાન છોડી ગયા? એ સમયના રમેશ મહેતા જેવા એમના મિત્રો અને સહલેખકો આ અંગે વધારે પ્રકાશ પાડી શકે.